b'\n_START_ARTICLE_\nSelwyn Ward\n_START_SECTION_\nUra\n_START_PARAGRAPH_\nWardin n\xc3\xa4yttelij\xc3\xa4ura alkoi vuonna 1997 televisiosarjassa Power Rangers Turbo, jossa h\xc3\xa4n tuli Jason David Frankin n\xc3\xa4yttelem\xc3\xa4n Punaisen Turbo Rangerin Tommy Oliverin seuraajaksi. T\xc3\xa4m\xc3\xa4n my\xc3\xb6t\xc3\xa4 Wardista tuli ensimm\xc3\xa4inen tummaihoinen, joka on esitt\xc3\xa4nyt Punaista Rangeria. Sarjan aikana h\xc3\xa4nell\xc3\xa4 oli cameorooli elokuvassa American History X. Wardin n\xc3\xa4yttelem\xc3\xa4 hahmo TJ Johnson jatkoi viel\xc3\xa4 Power Rangers in Spacessa, mutta t\xc3\xa4ll\xc3\xa4 kertaa Sinisen\xc3\xa4 Avaruus Rangerina. Sarjaa esitettiin vuonna 1998, jonka j\xc3\xa4lkeen Ward vieraili viel\xc3\xa4 kahdessa jaksossa Power Rangers: Lost Galaxyssa Sinisen\xc3\xa4 Avaruus Rangerina._NEWLINE_Power Rangersin j\xc3\xa4lkeen Ward teki muutamia vierasesiintymisi\xc3\xa4 televisiosarjoissa ja pieni\xc3\xa4 rooleja elokuvissa Moesha, The Expendables ja Passions. H\xc3\xa4n palasi viel\xc3\xa4 Power Rangersin pariin vuonna 2002 Power Rangers: Wild Forcessa, jossa Ward uusi roolinsa Punaisena Rangerina jaksossa "Forever Red".'